b'\n_START_ARTICLE_\nHanazuki (1944)\n_START_SECTION_\nPalvelus\n_START_PARAGRAPH_\nAlus liitettiin palvelukseenotettaessa koulutettavaksi yhdistetyn laivaston 11. h\xc3\xa4vitt\xc3\xa4j\xc3\xa4laivueeseen p\xc3\xa4\xc3\xa4llikk\xc3\xb6n\xc3\xa4\xc3\xa4n aiemmin Oyashion p\xc3\xa4\xc3\xa4llikk\xc3\xb6n\xc3\xa4 ollut komentaja Higashi Hideo. Alus saapui 21. tammikuuta 1945 Kureen aloittaen koulutuksen Japaninmerell\xc3\xa4._NEWLINE_Alus liitettiin 15. maaliskuuta lippulaivaksi 2. laivaston 31. saattajalaivueeseen. Se saattoi 6. huhtikuuta Kayan ja Makin kanssa taistelulaiva Yamaton Tokuyamasta aina Bungonsalmeen. Alus siirrettiin 20. huhtikuuta laivueensa mukana yhdistettyyn laivastoon, mink\xc3\xa4 j\xc3\xa4lkeen se oli Japaninmerell\xc3\xa4 aina Japanin antautumiseen._NEWLINE_Alus poistettiin palveluksesta 5. lokakuuta 1945. Se luovutettiin Yhdysvaltain laivastolle 29. elokuuta 1947 nimell\xc3\xa4 DD-934.'